ডোনাল্ড ওকনর

ডোনাল্ড ডেভিড ডিক্সন রোনাল্ড ওকনর (ইংরেজি: Donald David Dixon Ronald O’Connor; ২৮ আগস্ট ১৯২৫ – ২৭ সেপ্টেম্বর ২০০৩) ছিলেন একজন মার্কিন নৃত্যশিল্পী, গায়ক ও অভিনেতা। তিনি গ্লোরিয়া জিন, পেগি রায়ান ও ফ্রান্সিস দ্য টকিং মিউলের সাথে কয়েকটি চলচ্চিত্রে অভিনয় করে খ্যাতি অর্জন করেন। তিনি সিঙিন ইন দ্য রেইন (১৯৫২) চলচ্চিত্রে কসমো ব্রাউন চরিত্রে অভিনয়ের জন্য সর্বাধিক পরিচিত। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। ওকনর ১৯২৫ সালের ২৮শে আগস্ট ইলিনয় অঙ্গরাজ্যের শিকাগোর সেন্ট এলিজাবেথ হাসপাতালে জন্মগ্রহণ করেন। তার পৈতৃক নিবাস ইলিনয়ের ড্যানভিল শহরে। তার পিতা জন এডওয়ার্ড চাক ওকনর এবং মাতা এফি আইরিন (প্রদত্ত নাম: ক্রেন)। তারা দুজনেই ভডেভিল অভিনয়শিল্পী ছিলেন। তার পিতার পরিবার আয়ারল্যান্ড হতে মার্কিন যুক্তরাষ্ট্রে আসে। ওকনরের যখন দুই বছর বয়স, তখন তিনি ও তার সাত বছর বয়সী বোন আর্লেন কানেটিকাটের হার্টফোর্ডে এক গাড়ি দুর্ঘটনার কবলে পড়েন। ওকনর বেঁচে গেলেও তার বোন মারা যান। কয়েক সপ্তাহ পরে ম্যাসাচুসেটসের ব্রকটনে মঞ্চে নৃত্যকালীন তার পিতা হার্ট অ্যাটাকে আক্রান্ত হয়ে মারা যান। ওকনর ১৯৩৭ সালে ১১ বছর বয়স থেকে চলচ্চিত্রে অভিনয় শুরু করেন। তার প্রথম চলচ্চিত্র ছিল কলাম্বিয়াস ইট ক্যান্ট লাস্ট ফরেভার (১৯৩৭)। তিনি ১৯৩৯ সালে মিলিয়ন ডলার লেগস চলচ্চিত্রে বেটি গ্রেবলের সাথে এবং বিউ গেস্টে চলচ্চিত্রে গ্যারি কুপারের অভিনীত চরিত্রে কৈশোরের চরিত্রে অভিনয় করেন। তিনি বয় ট্রাবল চলচ্চিত্রের অনুবর্তী পর্ব নাইট ওয়ার্ক (১৯৩৯) ও ডেথ অব আ চ্যাম্পিয়ন (১৯৩৯) চলচ্চিত্রে কাজ করেন। ওকনর মেট্রো-গোল্ডউইন-মেয়ারের সিঙিন ইন দ্য রেইন (১৯৫২) চলচ্চিত্রে পিয়ানোবাদক কসমো ব্রাউন চরিত্রে অভিনয় করেন। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এই ছবিতে তার "মেক এম লাফ" শব্দগুচ্ছ জনপ্রিয় হয়ে ওঠে। ওকনরের ভাষ্যমতে এই ছবির চিত্রায়নকালে তিনি প্রতিদিন চার প্যাকেট সিগারেট পান করতেন। একই বছর তিনি প্যারামাউন্ট পিকচার্সের সাথে তিনি চলচ্চিত্রের চুক্তিতে আবদ্ধ হন। তিনি ইউনিভার্সাল পিকচার্সের ফ্রান্সিস গোজ টু ওয়েস্ট পয়েন্ট (১৯৫২), মেট্রো-গোল্ডউইন-মেয়ারের সঙ্গীতধর্মী আই লাভ মেলভিন (১৯৫৩) চলচ্চিত্রে ডেবি রেনল্ডসের বিপরীতে অভিনয় করেন। এছাড়া ১৯৫৩ সালে তিনি ইথেল মারম্যানের সাথে টুয়েন্টিয়েথ সেঞ্চুরি ফক্সের কল মি ম্যাডাম (১৯৫৩) ছবিতে অভিনয় করেন। ওকনর পুনরায় ফ্রান্সিস চলচ্চিত্র ধারাবাহিকের ফ্রান্সিস ইন দ্য নেভি (১৯৫৫) চলচ্চিত্রে কাজ করেন। চলচ্চিত্রটির পরিচালক আর্থার লুবিনের ভাষ্যমতে ওকনর "কঠিন হয়ে ওঠেছিল"। "তিনি মদ পান শুরু করেন এবং আমার মনে হয় তার বাড়িতে কোন সমস্যা চলছিল। তিনি প্রায়ই সেটে দেরি করে আসার জন্য আমার কাছে শপথ করতেন।" "O'Connor, Donald David Dixon Ronald"। Scribner Encyclopedia of American Lives। Encyclopedia.com। ২০০৭। সংগ্রহের তারিখ ২৮ আগস্ট ২০১৮।  কালেন, ফ্র্যাংক; হ্যাকম্যান, ফ্লোরেন্স; ম্যাকনেলি, ডোনাল্ড (৮ অক্টোবর ২০০৬)। Vaudeville, Old and New: An Encyclopedia of Variety Performers in America। নিউ ইয়র্ক: রটলেজ। আইএসবিএন 0-415-93853-8।  Current Biography Yearbook, Vol. 16। H.W. Wilson Co.। ১৯৫৫। সংগ্রহের তারিখ ২৮ আগস্ট ২০১৮।  সেভারো, রিচার্ড (২৯ সেপ্টেম্বর ২০০৩)। "Donald O'Connor, 78, Who Danced His Way Through Many Hollywood Musicals, Is Dead"। দ্য নিউ ইয়র্ক টাইমস। সংগ্রহের তারিখ ২৮ আগস্ট ২০১৮। [স্থায়ীভাবে অকার্যকর সংযোগ] অ্যান মারি, ট্রেসি। "Donald O'Connor Web Site"। ইভলটুইন। সংগ্রহের তারিখ ২৮ আগস্ট ২০১৮।  PARAMOUNT SIGNS DONALD O'CONNOR: Actor Will Make 3 Pictures for Studio -- Betty Hutton's Film May Be One of Them By THOMAS M. PRYOR Special to THE NEW YORK TIMES.. New York Times (1923-Current file) [New York, N.Y] 24 Jan 1952: 23. "Donald O'Connor interview - Mindy Aloff"। ড্যান্স ভিউ টাইমস। সংগ্রহের তারিখ ২৮ আগস্ট ২০১৮।  Donald O'Connor Scheduled for Another 'Francis' Film Hopper, Hedda. Chicago Daily Tribune (1923-1963) [Chicago, Ill] 18 Oct 1954: b16. ডেভিস, রোনাল্ড এল. (২০০৫)। Just Making Movies। University Press of Mississippi। পৃষ্ঠা 183।  উইকিমিডিয়া কমন্সে ডোনাল্ড ওকনর সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ডোনাল্ড ওকনর (ইংরেজি) ইন্টারনেট মুভি ডেটাবেজে ডোনাল্ড ওকনর  (ইংরেজি) ফাইন্ড এ গ্রেইভে ডোনাল্ড ওকনর  (ইংরেজি)